582 
rotundatis, margine antico in medio mediocriter expresso, obtuso, 
pallido, in angulum latum fracto; in utraque parte anticâ laterali 
foveae margo eius corneus, niger, tenuis, acutus, supra fundum fo¬ 
veae paullo prominens, arcum format pulchre aequabiliter incurva¬ 
tum, pone usque fere ad dimidiam foveae longitudinem pertinen¬ 
tem; in parte posteriore fovea sensim vadosior et angustior fit, in 
utroque latere margine finitur lato, obtuso, magis in longitudinem 
quam in transversum directo, non incurvato. Orificia receptaculo¬ 
rum seminis in ipsis angulis anticis foveae sita, margine commo¬ 
dum dicto occulta, quum ab imo adspicitur epigyna; in angulis his 
initium capiunt vittae umbrinae, per cutem translucentes (manifesto 
aditus ad receptacula), retro et paullulo modo intus directae, late 
itaque inter se remotae, marginem posticum epigynae attingentes, 
hic incrassatae, intus curvatae et inter se coniunctae, denique ante¬ 
riora versus flexae et evanescentes (fig. 24). 
Feminae (cuius exempla duo tantum vidi, alterum valde de¬ 
tritum, alterum aetate confectum) humefactae céphalothorax niger, 
mandibulae fulvae basim versus obscuriores, sternam nigrum, palpi 
et pedes flavido-albi aut pallide ferruginei, modo concolores, modo 
pedes maculis nigris ornati prope apicem in latere postico femorum 
anteriorum et in latere utroque femorum posteriorum et in basi pa¬ 
tellarum utrimque, in basi tibiarum et metatarsorum nigro annulati 
aut maculati saltem. Abdomen supra nigrum, in dorsi latere utro¬ 
que maculis pallidioribus tribus obliquis, parum perspicuis ornatum 
paullo ante medium et in dimidio posteriore, subter avellaneum, 
parte mediâ ventris colore fuligineo suffusâ. 
Exempli feminini aetate confecti céphalothorax totus cum facie 
et intervallis oculorum anticorum dense isabellino-albo, abdomen pal¬ 
lide fulvo squamatum, picturâ evidentiore nullâ. Alterius exempli, 
detriti, facies et latera cephalothoracis albo squamata, in horum parte 
superiore squamae immixtae pallide fulvae, abdomen supra latera 
versus et in lateribus albo squamatum. 
Incolit haec species Galliam meridionali-orientalem (Alpes-Ma¬ 
ritimes: Menton, leg. Rev. Cattaneo), Italiam septentrionalem (Lom¬ 
bardia: Brescia, leg. Rev. Cattaneo), Istriam (Pola, leg. Dr. Ciaston), 
Insulas Diomedeas (S. Domino, leg. Cel. Dr. Cecconi). 
Salticus Simonii imprimis affinis videtur Saltico coniuncto (E. 
Sim.), cuius marem Cel. E. Simon benigne mihi communicavit. Pro- 
